અષાઢ માસ અડધો પૂરો થવા છતાં અરવલ્લી-સાબરકાંઠા જીલ્લામાં વરસાદ ક્યાંય એંધાણ ન વર્તાતા લોકો વરુણ દેવને રીઝવવા ઠેર ઠેર ઢૂંઢિયા બાપજી તથા યજ્ઞ-હવન કરી પૂજા અર્ચના કરી રહ્યા છે રવિવારે વહેલી સવારથી જ બફારો વધુ રહેતા લોકો ઉકળાઈ ઉઠ્યા હતા સાંજના આકાશે વાદળો ઘેરાયા પછી રાત્રીએ વરસાદ ન વરસતા પ્રજાજનો અને ખેડૂતો ચિંતિત બન્યા હતા ત્યારે સોમવારે વહેલી સવારે કડાકા-ભડાકા સાથે વીજળીના ચમકારા વચ્ચે મેઘરાજાએ ધમાકેદાર એન્ટ્રી કરતા જીલ્લામાં સાર્વત્રિક વરસાદથી ખેડૂતોમાં આનંદ છવાયો હતો વરસાદ વરસવા છતાં બફારો-ઉકળાટ યથાવત રહેતા પ્રજાજનો ત્રાહિમામ પોકારી ઉઠ્યા છે.